《念奴娇 赠程令彰》
清代·陈维崧

东风才动，正蓂开五叶，花飞六出。雪正晴时天倍好，越显帝城出色。

门挂桃符，钗摇綵胜，节又邻人日。风光如此，拚他烂醉须直。

爱尔句辟蚕丛，诗惊鬼胆，馀子何当嚇。四十功名年未晚，且溷朱门杯炙。

二陆才华，两程家学，底处无人识。街灯渐闹，为君摒挡筝笛。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。